فيها ايه//بقلم الشاعر أحمد شاعر العرب //مجلة حروف ومعانى

مجلةحروف ومعاني(الأدبية الثقافية)
2016-09-30T20:46:26+00:00

فيها ايه

فيها ايه لما تجينى

بكلمه احبك تندهينى

حتى فى عز الخصام بتحضنينى

ده انتى صورتك ياحبيبتى جوه عينى

حب مرسوم فى الفؤاد وفوق جبينى

حتى لو حاولت ابعد بابتسامه تقربينى

حتى فى وقت اللقاء بيزيد حنينى

فيها ايه لما لقلبى تقربى

تطفى نارى ومن حنانى تشربى

صدقينى قلبى رايدك بس خايف تهربى

فيها ايه لما تنامى ف حضن ايدى

حبك انتى جوه قلبى وف وريدى

قلبك انتى هو مالكنى وهو سيدى

فيها ايه لما اعدى لك بحور

وافرش الارض لخطاويكى زهور

وعيونى من السعاده والفرح بتشع نور

ونعيش حياتنا وحبنا بالفرح وبالسرور

فيها اييييييييييييييه

شعر احمد اسماعيل /شاعر العرب